XIX Fira de l´Estudiant de Gandia
27 març 2019

## XIX Fira de l´Estudiant de Gandia27 març 2019Última actualització: 14 juliol 2025

![](../gestion/img/frances_190327_9768.jpg)  
  

**La regidora de Joventut, Laura Morant**, i el **president del Consell dels Joves de Gandia, Hèctor Juan Bofí**, han presentat aquest matí la XIX Fira de l’Estudiant de Gandia, que tindrà lloc del 2 al 5 d’abril al carrer Tossal de Gandia.

        _“Es tracta d’una fira amb caràcter comarcal, que ofereix informació sobre l’oferta de formació, tan reglada com no, que s’ofereix a la comarca, dirigida tan als joves que volen continuar els seues estudis, com als no tan joves que volen ampliar la seua formació o reprendre-la. I nosaltres apostem per l’educació i la formació, perquè la gent tinga al seu abast totes les ferramentes per a fer-ho possible”,_ ha assegurat Morant.

        La Fira, ja consolidada, estrena imatge. I enguany incorpora novetats, com ara una xarrada de joves emprenedors. També dóna protagonisme a les activitats de les entitats juvenils i a l’educació no reglada, com ara l’Escola Oficial d’Idiomes, esports, acadèmies privades d’estudi, etc... _“Estan inscrits tots els instituts de la comarca amb oferta de cicles formatius, també les universitats públiques amb presència a Gandia: el Campus de la UPV, el Centre Internacional de Gandia de la UV, a més de les universitats de Castelló i Alacant. També universitats a distància com la UNED o privades com la Católica”,_ ha explicat Juan.  

        S’ha demanat als participants que facen accions per mostrar la seua activitat, com demostracions, tallers, xarrades, etc... _“Una altra novetat és la presència de youtube en els tallers i l’ús responsable de les noves tecnologies. També hi haurà informació sobre l’oferta formativa de Creu Roja Joventut, la formació reglada del Consell dels Joves, gràcies a les ajudes de l’Institut Valencià de la Joventut, informació sobre el programa Erasmus, etc...”_.  

        Els dies de visites concertades per als centres serà de dimarts a divendres, de 9.30 a 14 h. El dijous, des de les 16 a 18 h, serà exclusiu d’accés lliure. Personal expert guiarà i resoldrà els dubtes dels visitants.